ওয়েব ডেস্ক: বৃষ্টির পূর্বাভাস ছিলই। সেই মতো কলকাতা সহ উপকূলবর্তী জেলাগুলিতে জারি রয়েছে বিক্ষিপ্ত বৃষ্টি। নিম্নচাপের জেরেই এই বৃষ্টি বলে জানিয়েছে আবহাওয়া দফতর।  বঙ্গোপসাগরে ঘনীভূত গভীর নিম্নচাপ ঘূর্ণিঝড়ে পরিণত হয়েছে আগেই। তবে এই ঝড়ের প্রভাব এ রাজ্যে পড়বে না। জানিয়েছে হাওয়া অফিস। আপাতত অন্ধ্র এবং ওড়িশা উপকূলের দিকে এগোচ্ছে ঘূর্ণিঝড় কিয়ন্ত। আগামিকাল এই ঘূর্ণিঝ়ডের অবস্থান থাকবে পশ্চিম মধ্য বঙ্গোপসাগরে। এরপর কোনদিকে ঝড় এগোবে, তা ২৮ তারিখেই বলা সম্ভব বলে জানিয়েছে হাওয়া অফিস। নিম্নচাপের জেরে কলকাতা সহ দক্ষিণবঙ্গে আগামী ২ দিন বৃষ্টি চলবে। তবে কালীপুজোয় বৃষ্টির সম্ভাবনা কম।